Eftersom sporene efter indsættelsen af [[IC3]], de elektriske [[IR4]] og de dansk-svenske [[Øresundstog]] skæmmede, ønskede DSB at undgå en ny skandale. DSB satsede derfor hårdt på at få børnesygdommene kureret, inden de første IC4-tog skulle begynde at køre korte ture i Østjylland i sensommeren 2004. Fra december 2004 skulle et mindre antal togsæt begynde at køre i landsdelstrafikken.<ref name="Gad vide 2003">[http://www.b.dk/danmark/gad-vide-om-det-mon-ogsaa-kan-koere Gad vide om det mon også kan køre | Berlingske.dk] Hentet den 27. januar 2013</ref> Ved årsskiftet 2005/2006 skulle IC4 begynde at køre som [[lyntog]] mellem [[Københavns Lufthavn, Kastrup Station|Københavns Lufthavn]] og [[Frederikshavn Station|Frederikshavn]], [[Herning Station|Herning]], [[Struer Station|Struer]] og [[Esbjerg Station|Esbjerg]]. Alle IC4-togsæt skulle have været leveret i januar 2006<ref name="Mat.strategi.side6"/> og være sat i drift fra starten af 2006.<ref name="Gad vide 2003"/> IC4-projektet blev imidlertid forfulgt af leveringsvanskeligheder, og tidsplanen for, hvornår togene skulle leveres, måtte justeres adskillige gange.
Politik